CELEX: 62017CN0635
Language: et
Date: 2017-11-14 00:00:00
Title: Kohtuasi C-635/17: Eelotsusetaotlus, mille on esitanud Rechtbank Den Haag, Haarlemi kohtumaja (Madalmaad) 14. novembril 2017 – E. versus Staatssecretaris van Veiligheid en Justitie

19.2.2018   
            
            
               ET
            
            
               Euroopa Liidu Teataja
            
            
               C 63/5
            
         Eelotsusetaotlus, mille on esitanud Rechtbank Den Haag, Haarlemi kohtumaja (Madalmaad) 14. novembril 2017 – E. versus Staatssecretaris van Veiligheid en Justitie
   (Kohtuasi C-635/17)
   (2018/C 063/08)
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Den Haag, Haarlemi kohtumaja
   
      Põhikohtuasja pooled
   
   
      Kaebaja: E.
   
      Vastustaja: Staatssecretaris van Veiligheid en Justitie
   
      Eelotsuse küsimused
   
   
               1.
            
            
               Kas Euroopa Kohus on direktiivi 2003/86/EÜ (1) perekonna taasühinemise õiguse kohta artikli 3 lõike 2 punkti c ja kohtuotsust Nolan (ECLI:EU:C:2012:638) arvestades pädev vastama eelotsuse küsimustele, mille on esitanud Madalmaade kohus ja mis käsitlevad selle direktiivi sätete tõlgendamist kohtuvaidluses, mis puudutab täiendava kaitse saamise kriteeriumidele vastava isiku pereliikme elamisluba, kui nimetatud direktiiv on Madalmaade õiguses tunnistatud täiendava kaitse saajate suhtes vahetult ja tingimusteta kohaldatavaks?
               (vt Afdeling bestuursrechtspraak van de Raad van State (Madalmaade kõrgeima halduskohtuna tegutseva riiginõukogu haldusvaidluste koda) 21. juuni 2017. aasta eelotsusetaotlus, Euroopa Kohtus registreeritud kohtuasja numbri C-380/17 all, ECLI:NL:RVS:2017:1609);
            
         
               2.
            
            
               Kas direktiivi 2003/86/EÜ artikli 11 lõiget 2 tuleb tõlgendada nii, et sellega on vastuolus pagulase perekonna taasühinemise taotluse rahuldamata jätmine, mida põhjendatakse üksnes sellega, et pagulane ei ole oma taotlusele lisanud ametlikke dokumente peresuhte tõendamiseks,
               või
               tuleb direktiivi 2003/86/EÜ artikli 11 lõiget 2 tõlgendada nii, et pagulase perekonna taasühinemise taotluse rahuldamata jätmine, mis rajaneb üksnes peresuhteid tõendavate ametlike dokumentide puudumisel, on sellega ainult siis vastuolus, kui pagulane on andnud usutava selgituse selle kohta, et ta ei ole neid dokumente esitanud, ja oma väite kohta, et ta ei saa neid enam esitada?
            
         
      (1)  Nõukogu 22. septembri 2003. aasta direktiiv 2003/86/EÜ perekonna taasühinemise õiguse kohta (ELT L 251, lk 12; ELT eriväljaanne 19/06, lk 224).